ส้มมีประโยชน์อย่างไร
สารเคมีที่พบในส้ม เนื้อส้มมีกลูโคส ฟรุตโตส วิตามินเอ บี ซี และดี กรดนิโคตินิค แคลเซี่ยม โปแตสเซียม ฟอสฟอรัส คาโรทีน โนบิลิติน nobiletin เปลือกส้มมีน้ำมันหอมระเหย Volatile oils เฮสพีรีดิน hesperidin วิตามินบีหนึ่งB1 อิโนสิทอลinositol ประโยชน์ของส้มในทรรศนะจีน ส้มมีรสเปรี้ยวหวาน คุณสมบัติเย็นเล็กน้อย เป็นยิน เนื้อส้มมีสรรพคุณทำให้ชุ่มคอ แก้ไอ ขับเสมหะ แก้กระหายน้ำ แก้ฤทธิ์เหล้า ขับปัสสาวะ 

1ส้มเป็นอาหารเสริมสำหรับผู้ป่วยในระหว่างไข้ หรือหลังไข้ 
- ให้กินส้ม 1-2 ผล วันละ 2-3 ครั้ง 

2 อาการร้อนใน คอแห้ง กระหายน้ำ ปัสสาวะเหลือง 
- ให้กินส้มครั้งแรก 3-4 ผล ถ้าจำเป็น 4 ชั่วโมงต่อครั้ง หลังจากนั้น 1-2 ผลวันละ 3 ครั้ง 

3 ไอเรื้อรัง มีเสมหะมากหรือไอที่เป็นกับคนแก่ 
- ใช้ส้ม 1 ผล ทั้งเปลือก ล้างให้สะอาด กับน้ำตาลกรวด 15 กรัม ขิงสด 2 แว่นหั่นบาง ๆ เอาไปตุ๋นนาน 1 ชั่วโมง แล้วกินทั้งเปลือก 

4 แก้ฤทธิ์สุรา น้ำคั้นจากส้ม 2 ผล เติมน้ำจนได้ 1 แก้วดื่ม 

5 อาการจุกแน่นบริเวณท้องและหน้าอก เนื่องจากอาหารไม่ย่อยใช้ส้ม 1 ผล ล้างให้สะอาด เอา เฉพาะเปลือกเคี้ยวกิน หรือนำไปตากแห้งแล้วบดเป็นผงกินครั้งละ 15 กรัม ถ้าเป็นมากให้กิน 4 ชั่วโมง ต่อครั้ง 

6 สตรีหลังคลอดไม่มีน้ำนม ใช้เมล็ดส้ม 15 กรัมทุบให้แหลกต้มกับน้ำแล้วเติมน้ำส้มสายชูหนัก 30 กรัม ลงไป กินวันละ 2 ครั้ง เช้าและค่ำเป็นเวลา 3-5 วัน 

7 เจ็บคอ ในเปลือกส้มต้มน้ำกินต่างน้ำชา 

8 ท้องผูก ให้กินส้ม 3-4 ผลก่อนนอน จะช่วยให้ถ่ายได้ดีในตอนเช้าเพราะส้มมีกากหรือใยอาหาร ซึ่ง จะช่วยให้ลำไส้ได้ออกกำลังในการบีบตัว และขับถ่ายของเสียออกมา 

9 ไล่ยุง เปลือกตากแห้ง แล้วใส่กระป๋องจุดไฟ เปิดประตูหน้าต่างทิ้งไว้สักครู่ นอกจากจะไล่ยุงแล้ว ยังทำให้ห้องมีกลิ่นหอมด้วย 

ข้อควรระวัง เนื่องจากส้มมีคุณสมบัติเย็น ผู้ที่ม้ามพร่องคือ มีอาการท้องอืด ท้องแน่น อาหารไม่ค่อยย่อย มีแก๊สใน กระเพาะอาหารมาก ไม่ควรกินส้มหรือกินได้เล็กน้อย สังเกตง่าย ๆ คือ ถ้ากินส้มไปแล้วทำให้มีเสลด มากขึ้น ปกติไม่มีหรือมีน้อย ไม่ควรกินส้ม หรือถ้าจะกินก็กินเพียงเล็กน้อย
การแพทย์ทางเลือก (alternative medicine)